17 de gener

El 17 de gener és el dissetè dia de l'any del calendari gregorià. Queden 348 dies per finalitzar l'any i 349 en els anys de traspàs.

Esdeveniments 
Països Catalans
 1365: Es documenta per primera vegada la Revetla de Sant Antoni a sa Pobla, Mallorca
 1931, Palma: Apareix Nuestra Palabra, òrgan de l'Agrupació Comunista de Palma.

 Resta del món
 1781, Cowpens (Carolina del Sud, EUA): Els americans guanyen la Batalla de Cowpens durant la Campanya de les Carolines, a la Guerra d'Independència dels Estats Units.
 1929, Nova York, EUA: Elzie Segar publica la primera historieta de Popeye al diari 'Evening Journal'.
 1966, Palomares (Almeria): Accident nuclear de Palomares, fent carburant en vol un avió B-52 xoca amb l'avió cisterna sobre Espanya caient quatre bombes atòmiques que es trencaren i contaminaren radioactivament la regió.
 1995, Kobe, Japó: un terratrèmol, de 6,9 en l'escala de Richter destrueix la ciutat i hi causa més de 6.400 víctimes.

Naixements 
Països Catalans
 1250, Lauria-Basilicata o Scalea-Calàbria: Roger de Llúria, militar d'origen lucà, educat a la cort dels reis d'Aragó a Barcelona (m. 1305).
 1770, Puigcerdà, Bisbat d'Urgell: Francesc Piguillem i Verdacer, metge i professor de medicina.
 1846, Sabadell: Narcís Giralt i Sallarès, professor de teoria de teixits i pintor català.
 1867 - Tordera, Maresme: Prudenci Bertrana, escriptor modernista català. (m. 1941).
 1872, Barcelona: Lluís Masriera i Rosés, orfebre, pintor, escenògraf, comediògraf i director teatral català 
 1888, Barcelona: Eugeni Xammar i Puigventós, periodista, diplomàtic i traductor català
 1891, València: Ernest Martínez Ferrando, escriptor i historiador valencià.
 1896, Barcelonaː Assumpció Casals i Rovira, primera actriu catalana (m. 1975).
 1902, Reus, Baix Camp: Miquel Serra i Pàmies, polític català, recordat per evitar la destrucció parcial de la ciutat de Barcelona durant el període final de la Guerra Civil espanyola.
 1911, Arenys de Mar, Maresme: Lluís Ferran de Pol, escriptor català 
 1919, Sitges (Garraf): Antonio Mingote, humorista gràfic i acadèmic de la llengua (m. 2012).
 1947,
 Godall, Montsià: Josefina Matamoros, historiadora de l'art nord-catalana, directora del Museu d'Art Modern de Ceret durant 26 anys.
 Donostia, Gretel Ammann, filòsofa, assagista, activista, feminista radical i lesbiana separatista basca (m. 2000).
 1954, La Gornal, Alt Penedès: Marina Rossell i Figueras, cantant catalana.
 1976, Barcelona: Cristina Ungo de Velasco Bou, jugadora de waterpolo catalana, en la posició de portera.
 1977, Barcelona: Mariona Ribera Llonc, jugadora de waterpolo catalana.

Resta del món
 1600, Madrid: Pedro Calderón de la Barca, autor dramàtic de la literatura espanyola, enquadrat dins l'anomenat Segle d'or espanyol, concretament el Barroc.
 1647, Gdańsk, Polònia: Elisabeth Hevelius, astrònoma polonesa, coneguda com la "mare de la topografia lunar" (m. 1693).
 1706, Boston (Massachusetts), Amèrica britànica: Benjamin Franklin, polímata nord-americà, considerat un dels Pares fundadors dels Estats Units (m. 1790).
 1820, Thornton (Yorkshire, Anglaterra): Anne Brontë, novel·lista i poetessa britànica, la més jove de la família literària Brontë (m. 1849).
 1863, Manchester, Anglaterra: David Lloyd George, polític britànic, Primer Ministre del Regne Unit (1916-1922).
 1867, Laupheim (Württemberg, Alemanya): Carl Laemmle, pioner de la indústria cinematogràfica i fundador d'Universal Studios (m. 1939).
 1883, 
 Ginebra: Mina Audemars, institutriu i pedagoga suïssa.
 París: Gabrielle Colonna-Romano, actriu francesa (m. 1981).
 1897, Middelburg, Països Baixos: Lili Bleeker, empresària i física neerlandesa, fabricant d'instruments òptics (m. 1985).
 1899, Brooklyn, Nova York: Al Capone, gàngster nord-americà 
 1911, Seattle, Washington, EUA) : George Stigler, economista, Premi Nobel d'Economia de 1982.
 1926, Dunfermline: Moira Shearer, famosa ballarina i actriu escocesa (m. 2006).
 1931, Arkabutla, Mississipi, (EUA)ː James Earl Jones, actor estatunidenc. Es cèlebre per haver interpretat en anglès la veu de Darth Vader a la saga Star Wars.
 1933, el Caire, Egipteː Dalida, cantant i actriu d'origen italià i nacionalitat francesa, nascuda al Caire (m. 1987).
 1942:
 Louisville, Kentucky, Muhammad Ali, boxador i activista nord-americà (m. 2016).
 Madrid, Espanya: Antonio Fraguas de Pablo, conegut com a Forges, humorista gràfic espanyol (m. 2018).
 1944, París: Françoise Hardy, cantant i actriu francesa.
 1955, Szolnok, Katalin Karikó, bioquímica hongaresa especialitzada en ARN missatger, bàsic per al vaccí COVID-19.
 1957, Nelson, Colúmbia Britànica: Nancy Argenta, soprano canadenca.
 1964, Chicagoː Michelle Obama, advocada que va ser Primera Dama dels Estats Units entre 2009 i 2017.
 1977, Nazilli, Aydın: Görkem Yeltan, actriu, escriptora, directora, guionista i productora cinematogràfica turca.
 1982, Franja de Gaza: Asma al-Ghul, activista, periodista i feminista palestina, que escriu per al periòdic de Ramal·lah Al-Ayyam.
 1985, Madrid, Espanya: Adriana Ugarte, actriu espanyola.

Necrològiques 
Països Catalans
 1885 - Reus, Baix Camp: Maria Antònia París i Riera, religiosa catalana, fundadora de la congregació de les Religioses de Maria Immaculada Missioneres Claretianes (n. 1813).
 1913 - Barcelona: Francesc d'Assís Ubach i Vinyeta, poeta i dramaturg català de la Renaixença (n. 1843).
 1959 - Barcelona: Joan Amades i Gelats, destacat folklorista català.
 1970 - Barcelona: Ramon d'Abadal i de Vinyals, historiador i polític català (n. 1888).
 1973:
 Castelló de la Plana: Juan Adsuara Ramos, escultor valencià (n. 1891).
 València: Salvador Carreres Zacarés, historiador valencià (n. 1882).
 1987 - Barcelona: Josefina Cirera i Llop, ballarina i professora de dansa catalana, en els postulats de la dansa lliure (n. ca. 1890).
 1991 - Barcelona: Josep Amat i Pagès, pintor català.
 1995 - Madrid: Juan Bosch Marín, pediatre valencià, fundador i director d'UNICEF-Espanya (n. 1902).
 2004 - Sant Julià de Lòria, Andorra: Montserrat Palau i Martí, etnòloga i historiadora catalana (n. 1916).
 2007 - Barcelona: Joan Vilacasas, pintor, gravador, ceramista, escriptor i col·leccionista català.
 2013 - Madrid: Fernando Guillén, actor català (n. 1932).
 2022 - València: Enric Solà i Palerm, jurista, professor i estudiós del Dret civil valencià.
 2023 - Fortià: Josep Rahola i d'Espona, industrial i polític català (n. 1918).

 Resta del món
 1468 - Lezhë (República de Venècia, actual Albània): Skanderbeg, heroi albanès (m. 1403)
 1751 - Venècia: Tomaso Albinoni, compositor.
 1826 - París: Juan Crisóstomo de Arriaga, compositor basc (n. 1806).
 1850 - Devonː Elizabeth Simcoe, il·lustradora i escriptora britànica del Canadà colonial (n. 1762).
 1861 - Nova York (EUA): Lola Montez, comtessa de Landsfeld, ballarina i actriu, cortesana i amant de Lluís I de Baviera (n.1821).
 1868 - Sant Petersburg, Rússia: Aleksandr Dargomijski, compositor rus (n. 1813).
 1890 - Viena: Salomon Sulzer, músic i baríton vienès.
 1893 - Fremont, Ohio (EUA): Rutherford B. Hayes, militar, advocat i 19è president dels Estats Units (n. 1822) 
 1949 - Carradale: Flora Drummond, sufragista britànica (n. 1878).
 1970 - París, França: Ona Šimaitė, bibliotecària lituana que va utilitzar la seva posició per ajudar i rescatar jueus del gueto de Vilnius durant la Segona Guerra Mundial (n. 1894).
 1973 - São Paulo: Tarsila do Amaral, pintora modernista, figura emblemàtica de la pintura del Brasil (n. 1886).
 1989 - Montevideoː Alfredo Zitarrosa, cantant, compositor, poeta, escriptor i periodista uruguaià (n. 1936).
 1991 - Oslo, Noruega: Olaf V de Noruega, Rei de Noruega (1955-1991).
 1997 - Las Cruces, Nou Mèxic (EUA): Clyde William Tombaugh, astrònom nord-americà que va descobrir Plutó el 1930 (n. 1906).
 2002 - Madrid, Espanya: Camilo José Cela Trulock, escriptor i polític espanyol, guardonat amb el Premi Nobel de Literatura el 1989 (n. 1916).
 2005:
 Pequín, RP de la Xina: Zhao Ziyang, polític xinès, secretari general del Partit Comunista.
 Thousand Oaks, Califòrnia (EUA): Virginia Mayo, actriu de cinema estatunidenca (n. 1920).
 2008 - Reykjavík, Islàndia: Bobby Fischer, escaquista estatunidenc.
 2015 - el Caireː Faten Hamama, productora i coneguda actriu egípcia de cinema i televisió (n. 1931).
 2019 - Hobe Sound, Florida: Mary Oliver, poeta estatunidenca (n. 1935).
 2021 - Stockton, Califòrniaː Phil Spector, músic i productor musical (n. 1939).
 2023 - Toló: Lucile Randon, supercentenària occitana (n. 1904).

Festes i commemoracions 
 Diada de Menorca
 Sant Antoni abat, patró de Mallorca i de moltíssims pobles dels Països Catalans com ara Sant Antoni de Portmany (Eivissa). Refrany: "Pel dia de Nadal, una passa de pardal, pel dia de Sant Antoni, una passa de dimoni". Celebració dels Tres Tombs.
 Festa local de Sant Antoni de Vilamajor, a la comarca del Vallès Oriental.
 Festa local de Vilanova i la Geltrú, anomenada Tres Tombs, a la comarca del Garraf.
 Festa del barri de Sant Antoni de Barcelona.
 sant Sulpici el Pietós;
 venerable Maria Antònia París i Riera, fundadora les Religioses de Maria Immaculada Missioneres Claretianes;
 sant Teodosi I el Gran, emperador celebrat a l'Església Ortodoxa
 beata Roselina de Villeneuve, monja cartoixana francesa

Referències 

17